
Perkančioji organizacija teikia atsakymą į gautą paklausimą:

	Tiekėjo klausimas
	Perkančiosios organizacijos atsakymas

	.Specialiųjų pirkimo sąlygų 4 priedo kvalifikacijos reikalavimų 8.2. punkte keliamas reikalavimas "per 5 metus (penkerius) metus iki pasiūlymo pateikimo termino pabaigos turi turėti patirties kuriant arba atnaujinant bent 1 (vieną) žmogiškųjų išteklių kompetencijų vertinimo srityje taikomą vertinimo instrumentą". Ar galite paaiškinti "instrumento" sąvoką šio pirkimo aspektu? Ar darbuotojų veiklos vertinimo modelio kūrimas būtų tinkamas "instrumento" reikalavimui pagrįsti?

	Žmogiškųjų išteklių kompetencijų vertinimo srityje taikomas vertinimo instrumentas suprantamas, kaip vertinimo įrankis asmens profesinėms kompetencijoms pamatuoti, pvz. interviu klausimynas ir/ar atvejo analizės metodas ir/ar simuliacinė užduotis ir/ar užduočių rinkiniai ir/ar vaidmenų užduotys ir kt.  Tinkama patirtimi laikomas kompetencijų vertinimo metodikos kūrimas - kaip  vertinimo instrumento instrukcija (praktinis vadovas), kuriame aprašytas instrumento kūrimo teorinis pagrindimas, konstravimo principai, pateikiamos pagrindinės instrumentų psichometrinės charakteristikos ar instrumentų naudojimo (rezultatų gavimo,  skaičiavimo ir interpretavimo) principai. Jeigu sukurtas darbuotojų veiklos vertinimo modelis atitinka minimus požymius, patirtis laikoma atitinkanti reikalavimus.

	Specialiųjų pirkimo sąlygų 7 priedo pasiūlymo vertinimo kriterijų ir sąlygų 12 punkte numatyta, kad papildomi balai suteikiami už Rengėjo Nr. 1 vadovavimo patirtį švietimo įstaigai (atitinkamai nuo 24 mėn. iki 49+ mėn.). Ar galite patikslinti, kodėl vadovavimo patirtis nėra numatyta kvalifikaciniuose reikalavimuose (4 priede)? Ar asmuo, neturintis vadovavimo patirties atitiks kvalifikacinius reikalavimus, tačiau kokybės vertinime gaus 0 balų?


	Tikėjo siūlomas specialistas turi atitikti minimalius kvalifikacijos reikalavimus, keliamus Viešojo pirkimo sąlygose. Pažymėtina, kad Perkančioji organizacija, vadovaudamasi Viešųjų pirkimo įstatymo 47 st. 3 dalimi – nustato tik būtinus kvalifikacijos reikalavimus, o pasiūlymų vertinimo tvarkoje, ekonominio naudingumo balus gali suteikti už papildomą kvalifikacinę patirtį.
Taip, asmuo neturintis vadovavimo patirties, gali dalyvauti Viešojo pirkimo procedūroje, jei jis atitiks minimalius kvalifikacinius reikalavimus, tačiau jam nebus suteikiami ekonominio naudingumo balai.



Viešojo pirkimo komisija
